Kasulik teada, kui laps läheb lasteaeda
#000000
Luunja Lasteaias Midrimaa algas tänane lasteaiapäev pidulikult lipuheiskamisega õuealal. Sel aastal kutsusime selleks tähtsaks tegevuseks kokku laste nõukogu liikmed. Mõni hetk peale päikesetõusu heiskasid nad koos direktor Uuvega Eesti lipu. Rühmades toimusid ettevalmistused Eestimaa sünnipäevaks – joonistati, meisterdati rongkäiguks lippe ning lauakaunistusi, kujundati rühmaruume. Õuealal tantsisime ning laulsime üheskoos, esines koolieelikute kellade ansambel. Seejärel startis aga lasteaia õuealalt suurte ja väikeste midride kolonn, et liituda Puiestee ristil puhkpilliorkestri, koolirahva, Lohkva ja Kavastu lastega. Laste ja noorte rongkäik suundus Luunja aleviku Vabadussõjas langenute mälestuskivi juurde. Laulsime hümni, kuulasime vallavanem Aare Andersoni ja Luunja Keskkooli õpilase kõnet. Lõuna möödus kõikides rühmades pidulikult kaetud ja koos lastega kaunistatud laudade taga ühise perena.
#000001
Eelmisel päeval pidasid meie Midrilindude ja Midrihiirte rühmad ühist mängupidu, kus mängu-president korraldas vastuvõtu Luunja valla külade elanikele. Lapsed jagunesid oma elukoha järgi küladesse ja käisid mängu-presidenti tervitamas. Ühine pidu jätkus tantsu, mängude ja maiustamisega.
#000002